**4.6.1 Елементи садржаја извештаја о анализи ефеката са примерима**

*Ова табела показује који су обавезни елементи извештаја о анализи ефеката и даје пример како је то учињено у неком од важећих докумената јавних политика.*

|  |  |  |
| --- | --- | --- |
| **Елемент садржаја** | **Обавезни елементи садржаја** | **Пример на документу јавне политике (или пропису)** |
| **I. Увод** | Назив документа јавне политике на који се извештај односи | Програм за поједностављење административних поступака и регулативе „е-Папир” за период 2019−2021. године  (у наставку табеле биће представљени и други примери) |
|  | Област планирања и спровођења јавних политика којој документ јавне политике припада | Област планирања Јавна управа 4 |
| **II. Анализа** | 1) Информације о | Република Србија већ дуже време се налази у транзиционом периоду, који карактеришу честе измене прописа, |
| **постојећег стања** | постојећем стању и | а тиме и промене правила пословања услед чега већина привредника има тешкоће да се на време прилагоди |
|  | потребама за | свим тим променама и трошковима. Административно оптерећење је високо и карактеришу га бројни поступци |
|  | интервенцијом у | за остваривање неког права или испуњавање обавеза, као и високи трошкови њиховог спровођења (3,26% БДП- |
|  | циљу постизања | а 2016. године) |
|  | жељене промене |  |
|  | (са квантитативним, |  |
|  | односно |  |
|  | квалитативним |  |
|  | показатељима када |  |
|  | је детаљна анализа |  |
|  | обавезна); |  |
|  | 2) Пројекцију жељеног стања; | Укидање сувишних и поједностављење осталих административних поступака и постепена дигитализација, као и стварање јединственог регистра са свим неопходним информацијама за пословање, резултираће стварањем |

|  |  |
| --- | --- |
|  | сигурнијег, транспарентнијег и предвидљивијег пословног окружења, односно смањењем административних трошкова за привредне субјекте и сужавањем простора за корупцију. |
| 3) Идентификација проблема, њихових узрока и последица; | Проблеми су честе измене прописа на које привредници треба да се прилагоде, високо административно оптерећење, што представља препреку привредном развоју, неодговарајући квалитет јавних услуга, а самим тим и велико незадовољство привреде и грађана. Узроци су неуређеност поступка и неуједначеност у поступању, непоштовање обавезе да се прибављају подаци по службеној дужности, непостојање обрасца за подношење захтева, немогућност да се електронски поднесе захтев/поднесак, непостојање прописаних рокова за поступање или непоштовање рокова за поступање, нетранспарентност административних поступака и неприхватање извода са пословног рачуна банке као доказа плаћања. |
| 4) Идентификација услова за  остварење промене; | Да би се наведена промена остварила, потребно је пописати и анализирати све административне поступке и захтеве на републичком и покрајинском нивоу који се односе на пословање привредних субјеката, оптимизовати их (поједноставити и дигитализовати тамо где постоји основана потреба и техничка могућност), успоставити и омогућити функционисање Јавног регистра и редовно га ажурирати. Наведене активности ће се спровести у оквиру Програма и уз систем комуникације и координације рада државних органа и организација у оквиру чијих надлежности се налазе административни поступци и захтеви који су предмет Програма. За успешно спровођење Програма изузетно је значајно и одвијање реформског процеса у оквиру канцеларијског пословања и архивирања у јавној управи, као и успостављање и повезивање различитих регистара и евиденција потребних за ефикасније спровођење административних поступака. |
| 5) Идентификацију могућих ризика да се промена не постигне | Један од битних услова за спровођење промене, односно за постизање дугорочне ефикасности у спровођењу административних поступака представља унапређење унутрашње организационе структуре и организације рада надлежних органа везаних за спровођење административних поступака. Наиме, уколико се не приступи реформи у наведеној области, постоји могућност да и поред реализације свих мера, активности и препорука које Програм садржи, спровођење административних поступака остане неефикасно, односно да повећање ефикасности у овом делу посла државне управе остане краткорочно.  …критеријуми (коришћени током анализе опција) који се односе на расположивост капацитета за спровођење оптимизације (укидање, поједностављење и дигитализација) административних поступака и њену одрживост покривају управљачке ефекте, док могућност установљења оптимизације административних поступака као приоритета на нивоу Владе представља начин за смањење ризика везаног за спровођење реформе.  **Стратегија за борбу против прања новца и финансирања тероризма за период 2020–2024. године**[**161**](#_bookmark0)  **Анализа ризика**  Стручно тело идентификовало је одређене **услове за остварење жељене промене**. За остварење задатих циљева, неопходно је: |

161 <https://www.pravno-informacioni-sistem.rs/SlGlasnikPortal/eli/rep/sgrs/vlada/strategija/2020/14/1/reg>

1. **Постојање политичке стабилности и континуиране посвећености и опредељења** на високом политичком нивоу и на нивоу државних органа и институција појединачно. Реформе које су уследиле након стављања на сиву листу ФАТФ, односно изузетно висок степен посвећености овој проблематици, имале су за резултат ефикасно и ефективно усклађивање са међународним стандардима и континуираност пажње која се овој материји придаје. Губитак на интензитету реформи и слабљење пажње и посвећености у овој области представља ризик од поновног додатног надзора од стране међународних организација, што може да има негативан утицај на пословање ентитета повезаних са Републиком Србијом, као и на углед Републике Србије на међународном нивоу;
2. **Додатно разрађивање механизма координације и интерресорне сарадње**. Координационо тело за спречавање прања новца и финансирања тероризма треба активно да прати стање у систему и да предлаже мере за његово унапређење, у складу са препорукама ФАТФ, Манивала и националне процене ризика. Вођство Координационог тела и његови чланови треба да буду у стању да издејствују спровођење одлука Координационог тела и реформи у систему. Такође је неопходно проактивно пратити све стандарде који су у фази промене и благовремено реаговати ради њиховог увођења у систем. Нередовно састајање и занемаривање значаја координације и међусобне сарадње доводи до неефективности координације, односно Координационо тело неће бити у стању да делотворно координира и производи промене у систему, што представља ризик;
3. **Очување и додатно јачање ресурса, људских и материјално-техничких** у складу са анализом и проценом ризика. У светлу сталне флуктуације радне снаге и застаревања информационо-техничких средстава, неопходно је пронаћи начине задржавања и привлачења способних кадрова. Ефекти се могу постићи и интерном прерасподелом, а не само новим запошљавањем. Неки помаци су направљени, посебно у погледу статуса инспектора сходно Закону о инспекцијском надзору. У том смислу од изузетног значаја је и потреба за јачањем функција органа у делу који се тиче обуке и изградње капацитета, као и тражење начина за коришћење страних извора финансирања за потребе добијања техничке помоћи и експертизе. Одлив кадрова, немогућност ангажмана адекватног особља и недовољна обученост представљају ризик.

# Стратегија развоја вештачке интелигенције у Републици Србији за период 2020–2025. године

**Мера 1.1: Унапређивање наставних садржаја у основним и средњим школама у складу са потребама условљеним напретком вештачке интелигенције**

**Анализа ризика:** Истакнуто је да је развој компетентности наставника централна карика и главни изазов у реализацији ове мере, а то значи да носи и највећи ризик. Како би се овај ризик предупредио, потребно је предвидети активности које ће подржати развој компетентности наставника, а такође и активности које ће благовремено обезбедити све друге претпоставке за извођење модернизоване наставе да би наставницима и са те стране била пружена подршка.

# Мера 2.1: Подизање нивоа подршке истраживачима у области вештачке интелигенције

**Анализа ризика:** За спровођење мере је кључна сарадња, координација и подршка свих заинтересованих

страна и циљних група, што је обезбеђено већ у поступку израде и доношења стратегије. Дугорочни ризик су

промене које могу да доведу до нарушавања ове сарадње, али је такав ризик низак. Значајнији потенцијални ризик за имплементацију мере јесте успостављање адекватних критеријума за евалуацију научних радова у области вештачке интелигенције који ће подржати мултидисциплинарност, тј. вредновање радова који по својој научној класификацији припадају областима у којима је примењена вештачка интелигенција. Следећи ризик који се односи на евалуацију представља начин вредновања учешћа на конференцијама. Област вештачке интелигенције је специфична јер је брза и динамична, те би евалуација требало томе да буде прилагођена. Оба истакнута ризика могу да се остваре тако што се не постиже довољно вредновање мултидисциплинарних радова односно учешћа на конференцијама или тако што су критеријуми отворили превелики простор за високо вредновање радова који то не заслужују.

# Мера 2.2: Посебна подршка истраживањима и иновацијама у областима у којима постоји изразити потенцијал иновативне примене вештачке интелигенције

**Анализа ризика:** Мера носи неколико потенцијалних ризика које је потребно пратити кроз реализацију Стратегије и Акционог плана и у складу са потребом на такве ризике одговорити. Први ризик је да се услед ниске заинтересованости за примену ВИ у областима које су изабране као приоритет користе мање модерне методе ВИ. Други ризик је да идентификоване области не донесу очекиване економске ефекте као што се претпоставило у изради Стратегије. Оба ризика се могу предупредити тиме што ће се периодично, на пример једном годишње, преиспитати избор приоритетних области.

# Мера 2.3: Успостављање сарадње научноистраживачких установа, привреде и јавног сектора у иновативној примени вештачке интелигенције

**Анализа ризика:** Постоји потенцијални ризик да успостављени механизми сарадње не донесу очекиване резултате. Иако је Стратегијом превиђено да ће се успоставити подршка за организацију скупова и конференција и мултидисциплинарни приступ, постоји ограничени домен у коме је државна интервенција могућа и пожељна. Системска улога државе јесте да омогући услове у којима се охрабрује сарадња, али сарадња између свих институција мора бити добровољна. Да би се постигли очекивани резултати, неопходан предуслов је да постоји проактиван приступ из привреде и факултета да међусобно сарађују на пројектима од заједничког интереса. Савет за ВИ ће радити на јачању сарадње и свести о могућностима сарадње.

# Мера 3.2: Подизање нивоа инвестиција у развој вештачке интелигенције

**Анализа ризика:** Још увек нису обезбеђена довољна финансијска средстава којима ће се остварити наведена мера, те постоји ризик од нереализације услед ове потенцијалне препреке. Анализа финансијских ефеката ће посебно бити припремљена, те се очекује да ће боље информисати доносиоце одлука о потребном планирању средстава.

# Meрa 3.3. Успостављање мултисекторског развоја решења заснованих на вештачкој интелигенцији у областима од јавног значаја

**Анализа ризика:** Постоји ризик да постојећи инструменти подрже решења која нису базирана на модерним

токовима вештачке интелигенције и иновацијама. Да би се овај ризик превазишао, Савет за вештачку

интелигенцију и Институт за вештачку интелигенцију ће давати препоруке и мишљења приликом успостављања и осмишљавања пројеката, на линији са најбољим праксама.

# Мера 3.5: Увођење изузетка ограниченог тржишта „regulatory sandbox” у циљу тестирања решења базираних на вештачкој интелигенцији

**Анализа ризика:** Иако постоје позитивни примери успостављања регулаторних сендбоксова, односно изузетака ограниченог тржишта, постоји ризик да друге институције у којима би успостављање оваквог режима било врло позитивно не виде вредност у успостављању оваквих режима или не пристану да их имплементирају. Овај ризик ће се превазићи континуираном сарадњом и координацијом, као и подизањем свести надлежних органа организацијом студијских посета државама које могу бити добар пример и успостављањем билатералних сарадњи на оваквим пројектима.

# Мера 4.1 Успостављање Савета за вештачку интелигенцију

**Анализа ризика:** Постоји ризик да се чланови Савета не појављују или не учествују редовно на седницама. Ризик ће бити превентивно решен тако што ће се чланови Савета бирати на годину дана.

# Мера 4.2 Отварање и поновна употреба података јавног сектора од значаја за развој вештачке интелигенције

**Анализа ризика:** Идентификована су два повезана ризика везано за ову меру. Први се односи на повећање скупова података који се отварају, али који имају мали потенцијал да допринесу развоју вештачке интелигенције. Кроз акциони план ће се предвидети активност којом ће се идентификовати подаци који имају висок утицај и направити план приоритета за отварање података. Други ризик се односи на квалитет података који може узроковати да подаци буду употребљиви мање од очекиваног. Овај ризик ће се предупредити и адресирати активностима којима ће се тражити континуирани фидбек (повратне информације) корисника података како да се вођење података унапреди тако да има вредност за развој вештачке интелигенције. Сви други предуслови за реализацију мере који се односе на временски оквир и финансијске потребе су обезбеђени.

# Мера 4.3 Развој механизама за поновну употребу података приватног сектора од значаја за развој вештачке интелигенције

**Анализа ризика:** Постоји ризик од недостатка мотивације и подстицаја у приватном сектору да дели и уступа своје податке за јавно коришћење, јер подаци представљају компаративну предност многих компанија. Као превенција овог ризика, Савет за вештачку интелигенцију који се састоји и од компанија ће осигурати да се све компаније које учествују у раду Савета обавежу да деле своје податке у машински читљивом формату према јавности, односно поставе на порталу Отворених података (opendata.gov.rs) како би дали позитиван пример другима.

# Мера 4.4 Успостављање дељених инфраструктурних ресурса за развој вештачке интелигенције

**Анализа ризика:** Постоји потенцијални ризик да инфраструктура не буде коришћена у обиму у коме се очекује. Превенција ризика ће се спровести тако што ће се одговорна институција у раној фази припреме

имплементације ангажовати и консултовати са заинтересованим странама у циљу развоја инфраструктуре која

# III. Информације о резултатима спроведене анализе ефеката

1. Идентификација општег циља,

односно визије жељеног стања;

1. Идентификација показатеља ефеката јавне политике на нивоу општег циља, уз навођење базне вредности;

је од највеће користи за циљну групу. Осим тога, омогућиће се континуирано прикупљање повратних информација корисника и унапређење на основу предлога.

# Мера 4.5 Унапређивање услуга јавног сектора применом вештачке интелигенције

**Анализа ризика:** У имплементацији наведене мере постоје два кључна ризика: Први ризик за имплементацију ове мере јесте одсуство сарадње органа у имплементацији. Иако наведена мера значајно може унапредити квалитет и ефикасност пружања услуга и олакшати рад органима јавне власти, потребна је континуирана подршка и координација више органа јавне управе како би се изабране опције имплементирале. Други потенцијални ризик је недостатак адекватних финансијских средстава за реализацију мера услед потребе да се испуне одређени предуслови пре имплементације саме мере (на пример, дигитализација постојеће документације и података). За имплементацију наведене мере је остављено довољно времена, те ово не представља ризик.

…

**Визија:** Државни органи и организације спроводе административне поступке и административне захтеве на транспарентан и једнообразан начин, уз међусобну сарадњу, коришћење свих функционалности електронске управе и минимално административно оптерећење за привредне субјекте, чиме се обезбеђује правна сигурност и предвидљивост за све учеснике у поступку.

**Општи циљ**: Сигурније, транспарентније и предвидљивије пословно окружење и смањење удела укупних административних трошкова у БДП-у до 2020. године

Показатељи учинка на нивоу општег циља: Смањење удела укупних административних трошкова у БДП-у, циљана вредност 3% (базна вредност за 2016. годину износи 3,26 %) у 2020 години. Извор провере: Извештај о мерењу административног трошка у Републици Србији за 2020. годину који ће израдити РСЈП.

|  |  |  |  |  |  |  |
| --- | --- | --- | --- | --- | --- | --- |
| Општи циљ 1: Сигурније, транспарентније и предвидљивије пословно окружење и смањење удела укупних административних трошкова у БДП-у | | | | | | |
| Институција одговорна за праћење и контролу реализације: РСЈП | | | | | | |
| Показатељ (и) на нивоу општег циља (показатељ ефекта) | Јединица мере | Извор провере | Почетна вредност | Базна година | Циљана вредност у 2021. | Последња година важења АП |
| Удео укупних административних трошкова у БДП-у | % | Извештај о мерењу административн | 3,26% | 2016. | 3% | 2020.[162](#_bookmark1) |

162 С обзиром да се удео укупних административних трошкова у БДП-у рачуна на две године, као и да ће подаци на основу којих ће се израчунати његова вредност за 2020. годину бити доступни тек у другом кварталу 2021. године.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  | ог трошка у |  |  |  |  |
|  | Републици |
|  | Србији за 2020. |
|  | годину |
|  | Јавно доступне | Број | Јавни регистар | 0 | 2019. | 2.400 | 2021. |
|  | информације о свим | админист | административн |  |  |  |  |
|  | административним | ративних | их поступака и |  |  |  |  |
|  | поступцима битним за | поступака | других услова |  |  |  |  |
|  | пословање на |  | пословања |  |  |  |  |
|  | републичком и |  |  |  |  |  |  |
|  | покрајинском нивоу на |  |  |  |  |  |  |
|  | једном порталу |  |  |  |  |  |  |

1. Идентификација посебних циљева;
2. Идентификација показатеља исхода посебних циљева;

Програм „е-Папир” нема посебне циљеве, већ се општи циљ директно остварује спровођењем утврђених мера

Дајемо овде додатни пример који се односи на израду стратегије – **Стратегија за превенцију и заштиту деце од насиља за период од 2020. до 2023. године**[**163**](#_bookmark2)

Посебни циљеви Стратегије су:

1. Превенција и систематски рад на промени ставова, вредности и понашања у односу на насиље према деци
2. Интервенције усмерене ка заштити деце од насиља
3. Нормативни оквир, институционални и организациони механизми за превенцију и заштиту деце од насиља

# Посебни циљеви Стратегије за превенцију и заштиту деце од насиља за период од 2020. до 2023. године

су:

1. Превенција и систематски рад на промени ставова, вредности и понашања у односу на насиље према деци Показатељи на нивоу посебног циља (показатељ исхода):

* Број професионалаца чије компетенције и сензибилитет за превентивни рад су унапређени; Почетна вредност: 0;
* Број деце чији су капацитети за превенцију насиља и самозаштиту ојачани; Почетна вредност: 100.000;
* Број родитеља, старатеља, хранитеља чији су капацитети за превенцију насиља над децом ојачани; Почетна вредност: 0;
* Број корисника интегрисаних услуга ране интервенције усмерених ка деци и породици у ризику; Почетна вредност: 0;

163 <https://www.pravno-informacioni-sistem.rs/SlGlasnikPortal/eli/rep/sgrs/vlada/strategija/2020/80/1/reg>

|  |  |
| --- | --- |
|  | – Број медија сензибилисаних за професионално информисање о насиљу и промоцију толеранције, ненасиља и недискриминације; Почетна вредност: 43.  2) Интервенције усмерене ка заштити деце од насиља Показатељи на нивоу посебног циља (показатељ исхода):   * Пораст удела деце сведока у кривичном поступку којима је пружена подршка кроз сарадњу судова са јединицама за подршку деци у кривичном поступку, у односу на укупан број деце сведока; Почетна вредност: 100; * Пораст удела малолетних учинилаца обухваћених различитим мерама подршке; Почетна вредност: 100; * Пораст удела запослених у установама и институцијама чије су компетенције за подршку деци жртвама и сведоцима насиља унапређене у односу на укупан број запослених који се бави овом тематиком; Почетна вредност: 100.   3) Нормативни оквир, институционални и организациони механизми за превенцију и заштиту деце од насиља Показатељи на нивоу посебног циља (показатељ исхода):   * Унапређена усклађеност нормативног оквира са ратификованим међународним документима и међународним стандардима; Почетна вредност: 50% усклађеност; * Удео финансираних пројеката/програма превенције из средстава наменских трансфера, у односу на укупна средства; Почетна вредност: Биће утврђено. |
| 5) Идентификација разматраних опција за постизање посебних циљева, тј. различитих мера, односно група мера које су у том циљу анализиране; | 1. *Status quo* опција. Ова опција предвиђа одсуство организованог и континуираног деловања државне управе у правцу поједностављења административних поступака и смањења административних трошкова. На основу анализе досадашњег кретања удела административних трошкова у БДП-у и активности које су повремено спровођене у досадашњем периоду, дошло се до закључка да би избор ове опције у почетној фази довео до стагнације удела административних трошкова у БДП-у, а потом до његовог раста, имајући у виду процес европских интеграција и неопходно транспоновање правних тековина Европске уније. Такође, *status quo* опција би негативно деловала на процес повећања транспарентности државне управе и предвидљивости пословног окружења, што би негативно утицало на атрактивност Републике Србије као дестинације за инвестирање и оставило простор за коруптивно понашање. 2. Опција секторске оптимизације административних поступака. Наведена опција предвиђа сегментирано спровођење оптимизације административних поступака у појединим секторима, односно ресорима јавне управе. На основу искустава у поједностављењу и дигитализацији административних поступака у досадашњем периоду, које су спровођене у појединим секторима (грађевинарство, саобраћај, финансије, социјално осигурање итд.) дошло се до закључка да су наведени реформски процеси, и поред несумњивих појединачних резултата, имали ограничен утицај на смањење административних трошкова и повећање транспарентности и предвидљивости окружења. Сегментираност реформског процеса онемогућава синергију између више ресора јавне управе и постизање веће ефикасности јавне управе, као и уштеда за шири круг субјеката. Поред   наведеног, уочен је недостатак капацитета већег броја ресора да самостално спроведу сличне активности, као |

и њихова немогућност да успоставе одрживи систем у којем ће се одвијати континуирана оптимизација административних поступака у њиховој надлежности. Непостојање јасне политике на нивоу Владе и централног тела које усмерава активности везане за оптимизацију административних поступака би смањило могућност међусобне комуникације и координације државних органа, што је неопходно како би се на прави начин постигла оптимизација (посебно прибављање података по службеној дужности и успостављање јединственог управног места).

* 1. Опција свеобухватне оптимизације административних поступака. Разматрана опција је предвиђала спровођење свеобухватног реформског процеса оптимизације свих административних поступака (укључујући поступке који се односе и на грађане и на привредне субјекте) на републичком, покрајинском и локалном нивоу. Несумњиво је да би се спровођењем ове опције оствариле највеће уштеде у реализацији административних поступака, као и да би се постигао висок ниво транспарентности и предвидљивости пословног окружења и директно утицало на услове живота за грађане. Међутим, при разматрању ове опције приступило се процени обима посла који би морао да се обави уколико би се изабрала ова опција, при чему је процењено да би у том случају било потребно пописати, анализирати и оптимизовати преко 6.000 административних поступака и захтева, што је отприлике два и по пута већи обим посла у односу на избор четврте понуђене опције. Имајући у виду расположива средства, а посебно техничке и кадровске капацитете јавне управе, дошло се до закључка да у овом тренутку не постоје услови за тако свеобухватан реформски подухват, те да би због тога и потенцијални позитивни резултати предметне опције остали упитни. Чак и када би Влада као свој приоритет означила овакав реформски процес, то не би смањило ризик његовог неспровођења, имајући у виду ограничене могућности јавне управе.
  2. Опција свеобухватне оптимизације административних поступака који се односе на пословање. Наведена опција предвиђа да се у наредном средњорочном периоду спроведе свеобухватна оптимизација административних поступака који се односе на пословање на републичком и покрајинском нивоу и успостави одржив систем континуиране оптимизације нових административних поступака у овој области. Под овим административним поступцима се подразумевају сви поступци решавања по захтеву привредног субјекта (предузетника, привредног друштва, установе, задруге, удружења, као и грађанина који започиње пословање или прибавља одобрење за обављање пословне активности у оквиру неке привредне делатности), од тренутка подношења до тренутка одлучивања, односно доношења акта и његовог достављања подносиоцу, а у циљу остваривања одређеног права или испуњења обавеза. При разматрању ове опције, кренуло се од расположивих средстава и капацитета јавне управе за спровођење оптимизације административних поступака који се односе на привреду, као и потенцијалних резултата у виду смањења административних трошкова које наведена оптимизација може да донесе. Поред наведеног, успостављањем Јединственог регистра повећаће се транспарентност и предвидљивост пословног окружења, што ће омогућити једноставније пословање привредних субјеката, сужавање простора за корупцију и повећање атрактивности Републике Србије као дестинације за инвестирање.

Такође, искуства из оптимизације административних поступака који се односе на привреду биће искоришћена у даљем попису и оптимизацији административних поступака који се односе на грађане, као и на

административне захтеве и остале услове пословања у Републици Србији (након обезбеђивања неопходних

|  |  |
| --- | --- |
|  | услова), што ће омогућити ефикасније спровођење будућих реформских процеса и резултирати побољшавањем услова живота и пословања у Републици Србији. Имајући у виду све наведено, одлучено је да се ова опција изабере и да се њеним спровођењем оствари дефинисана промена. |
| **6) релевантне информације о резултатима спроведене анализе ефеката у односу на**  **разматране опције и предложене мере, и то:** |  |
| а) анализе  финансијских ефеката; | При анализи опција највише пажње је посвећено економским, финансијским и управљачким ефектима, као и ризицима за спровођење реформе, на основу чега су формулисани критеријуми за рангирање опција. У складу са наведеним, критеријуми који се односе на смањење административних трошкова и достизање транспарентног и предвидљивог пословног окружења су циљно оријентисани критеријуми и покривају економске ефекте, док критеријум који се односи на расположивост средстава за спровођење реформе покрива финансијске ефекте. Такође, критеријуми који се односе на расположивост капацитета за спровођење оптимизације (укидање, поједностављење и дигитализација) административних поступака и њену одрживост покривају управљачке ефекте, док могућност установљења оптимизације административних поступака као приоритета на нивоу Владе представља начин за смањење ризика везаног за спровођење реформе.  6а) Спровођење Програма се највећим делом финансира из донаторских средства (Европска унија, Фонд добре управе Владе Велике Британије и Немачка развојна помоћ) у укупном износу од 3.058.907,15 евра. Из ових средстава ће се финансирати израда закона којим ће се прописати успостављање и функционалност Јавног регистра, попис административних поступака за пословање на покрајинском нивоу, израда препорука за оптимизацију административних поступака за пословање на републичком и покрајинском нивоу, дигитализација 100 изабраних поступака, као и информативно-едукативне активности из мере 5) овог програма. За наведене активности биће утрошена и средства из Буџета Републике Србије у износу од 24.295.000 динара. |
| - анализе  економских ефеката; | Оптимизација административних поступака треба да повећа ефикасност јавне управе и учини пословно окружење у Републици Србији сигурнијим, предвидљивијим и транспарентнијим, а самим тим атрактивнијим за улагања и пословање, што ће у дугом року утицати на повећање јавних прихода по основу пореза и републичких административних такси.  **Пример: Стратегија развоја вештачке интелигенције у Републици Србији за период 2020–2025. године**  Мера 1.1: Унапређивање наставних садржаја у основним и средњим школама у складу са потребама условљеним напретком вештачке интелигенције |

|  |  |
| --- | --- |
|  | **Анализа економских ефеката:** Ова мера доприноси расту конкурентности привреде, унапређењу продуктивности радне снаге у Републици Србији и омогућиће да привредни амбијент буде спремнији за промене које доноси развој вештачке интелигенције.  **Мера 1.2: Успостављање минималних стандарда заступљености вештачке интелигенције у основним студијима у областима рачунарских наука и рачунарског инжењерства**  **Анализа економских ефеката:** Ова мера доприноси расту, бржем развоју сектора вештачке интелигенције у Републици Србији и развоју примене ВИ ван ИКТ сектора, што доприноси укупном економском развоју. Нови студенти који заврше ове курсеве ће омогућити креирање нових решења из ВИ који могу бити глобално конкурентни и пласирани и тиме повећати извоз услуга из Републике Србије.  **Мера 1.3: Развој постдипломских студијских програма у области вештачке интелигенције**  **Анализа економских ефеката:** Ова мера доприноси расту бржем развоју истраживања и развоја у области ВИ у Републици Србији. То ће допринети бржем развоју привреде засноване на иновацијама, новим софтверима у области ВИ који ће допринети бржем расту извоза услуга из Републике Србије.  **Meрa 1.4: Развој стручног оспособљавања кроз кратке програме студија и неформално образовање**  **Анализа економских ефеката:** Ова мера доприноси брзом повећању запослености у компанијама које ту потребу имају ради ширења на нова тржишта. Допринеће расту извоза услуга, као и смањењу незапослености.  **Мера 1.5: Већа отвореност факултета за сарадњу у реализацији студијских програма у области вештачке интелигенције**  **Анализа економских ефеката:** Мера доприноси већој сарадњи приватног сектора и компанија, што ће допринети бржем развоју компанија, али и бољим условима за рад на факултетима. Мера доприноси и расту ИКТ сектора и сектора образовања у Републици Србији.  **Мера 3.1: Подршка стартап компанијама и МСП у области вештачке интелигенције**  **Анализа економских ефеката:** Мера доприноси унапређењу конкурентности Републике Србије и отварању већег броја малих иновативних компанија. Континуирана подршка развоју стартап компанија и МСП треба да доведе до појављивања све већег броја успешних домаћих компанија које нуде сопствене производе и услуге, што је основа за дугорочан стабилан раст и подизање конкурентности. |
| - анализе ефеката на друштво; | **Пример: Стратегија развоја вештачке интелигенције у Републици Србији за период 2020–2025. године**  **…**  **Мера 1.1: Унапређивање наставних садржаја у основним и средњим школама у складу са потребама условљеним напретком вештачке интелигенције**  **Анализа утицаја на друштво:** Ова мера доприноси друштву на два начина. Прво, доприноси да ученици боље разумеју ефекте, предности и изазове вештачке интелигенције, учи их да препознају и критички мисле о њеном развоју, преиспитују етичност одређених решења и слично. Друго, доприноси бољој припремљености ученика за будуће послове, како у области вештачке интелигенције, тако и шире. |

# Мера 4.2 Отварање и поновна употреба података јавног сектора од значаја за развој вештачке интелигенције

**Анализа утицаја на друштво:** Ова мера може да допринесе развоју нових или унапређењу постојећих услуга у јавном сектору. Отварањем података могу се отворити могућности за креирање економске вредности, отварање нових компанија, а последично и радних места.

# Мера 4.3 Развој механизама за поновну употребу података приватног сектора од значаја за развој вештачке интелигенције

**Анализа утицаја на друштво**: Реализација ове мере може допринети унапређењу јавних услуга, унапређењу планирања и омогућавање да се подаци користе за развој решења у јавном интересу. Да би се ово остварило, потребно је континуирано осигурати да су подаци које дели приватни сектор такви да не садрже податке о личности и могућност да се на основу њих успостави профилисање. Ово је потребно осигурати како би се обезбедила превенција наношења штете некој специфичној групи популације. Како би се ризици свели на минимум, неопходно је да постоји неколико нивоа контроле пре него што се подаци поставе јавно.

# Мера 5.1: Заштита личних података у области вештачке интелигенције

**Анализа ефеката на друштво:** Наведена мера ће имати вишеструке корити за грађане и то у погледу омогућавања да се заштите њихова права, лични подаци и да се на одговоран начин у складу са њиховим избором подаци користе. Ова мера ће обезбедити да друштво у целини може да има потврду (цертификат), односно да може да изгради поверење да су одређена решења заснована на вештачкој интелигенцији у складу са законом и интернационалним стандардима.

# Мера 5.2: Заштита од дискриминације код примене вештачке интелигенције

**Анализа ефеката на друштво:** Иако није могуће проценити трошкове и користи које изабрана мера може проузроковати, јасно је да импликације ове мере директно утичу на заштиту елементарних људских и грађанских права. Ефекти спровођења ове мере треба да сведу на минимум ризик од дискриминације било које друштвене групе, те је **овој мери циљ превенција и одговоран развој вештачке интелигенције** за све друштвене групе. На основу примера из упоредних пракса, дискриминација заснована на алгоритмима је системска, те је циљ ове мере да се такво намерно или ненамерно поступање спречи и предупреди. Посебно угрожене групе су мањине, односно групе које су историјски биле дискриминисане и које на основу података који садрже ове карактеристике и начина на који алгоритам учи, могу бити изложене системској дискриминацији. Алгоритам примењује исти принцип у одлучивању на све случајеве исте врсте. Уколико се превентивно не делује и осигура одговоран развој вештачке интелигенције, постоји бојазан да је могуће да рањиве групе које су предмет дискриминације по једном основу постану предмет дискриминације и по другим основама. Изабраној опцији је дакле циљ то да омогући равноправан третман лица и превенцију дискриминације по основу националне припадности, етничког порекла, језика, пола, родног идентитета, инвалидитета, старосне доби, сексуалне оријентације, брачног статуса или других личних својстава. Иако је заштита од дискриминације активност за коју се очекује да прати спровођење сваке мере и да се паралелно спроводи, ова врста дискриминације посебно је истакнута као системска мера због ефеката које има на друштво у целини.

# Мера 5.3: Обезбеђивање одговорног развоја вештачке интелигенције у складу са међународним етичким стандардима

**Анализа ефеката на друштво:** Импликације и ове мере директно утичу на заштиту елементарних људских и грађанских права. Спровођење ове мере треба да омогући инклузиван и одговоран развој вештачке интелигенције, у складу са међународним стандардима и принципима, и омогућавањем да се потенцијална штета која може бити нанета појединцима или друштву у целини превентивно спречи. У оквиру развоја вештачке интелигенције постоји много различитих основа по којима се дискриминација може десити, те и њен утицај може имати различите и далекосежне последице. Управо због тога је потребно континуирано успостављати и преиспитивати превентивне механизме.

# Пример: Стратегија за борбу против прања новца и финансирања тероризма за период 2020–2024. године[164](#_bookmark3)

**Ефекти мера.** Остваривањем напред наведених циљева тежи се постизању следећих жељених стања:

…

1. Делотворнији рад довешће до повећања броја успешно решених случајева на којима је било ангажовано више различитих државних органа и допринети бољем разумевању ризика;
2. Бољи квалитет извештаја о сумњивим активностима, које доставља приватни сектор Управи за спречавање прања новца допринеће квалитету извештаја које сачињавају Управа за спречавање прања новца и други надлежни органи, нарочито у областима у којима је утврђен висок степен ризика;
3. Извршиоци кривичних дела ће се ефикасно спречавати у покушају злоупотребе финансијског и других сектора, али тако да се у најмањој могућој мери негативно утиче на пословање и на доступност услуга финансијског и других сектора корисницима. Органи који учествују у истрагама моћи ће брзо да дођу до информација које прикупљају обвезници у оквиру радњи и мера познавања и праћења странке. Надзорни органи ће омогућавати стицање власништва искључиво у складу са стандардом стручности и подобности (енгл. *fit and proper*);

…

7. Успешно ће се решити већи број случајева прања новца, посебно финансирања тероризма, и обезбедити да се имовина стечена кривичним делом или намењена финансирању тероризма одузима;

…

10. Учесници у систему ће користити стечена знања и вештине у циљу делотворног и ефикасног ангажовања у превентивном и репресивном делу система за борбу против прања новца и финансирања тероризма;

164 <https://www.pravno-informacioni-sistem.rs/SlGlasnikPortal/eli/rep/sgrs/vlada/strategija/2020/14/1/reg>

|  |  |
| --- | --- |
|  | 1. Активна сарадња јавног и приватног сектора у реализацији стратешких циљева и заштити финансијског и других сектора од претњи од прања новца и финансирања тероризма развијаће се и унапређивати; 2. Унапредиће се рад са непрофитним сектором ради заштите тог сектора од могућности злоупотребе за финансирање тероризма. |
| - анализе ефеката предложених мера на животну средину; | **Програм развоја јавних набавки у Републици Србији за период 2019–2023. године**[**165**](#_bookmark4)**:**  *Утицај мере 4.2. на посебан циљ – 3.4 Промовисање и подстицање еколошког и социјалног аспекта у јавним набавкама и иновацијама*  У том смислу неопходно је секторским прописима даље уредити еколошке стандарде које би јавни сектор примењивао за набавку одређених добара/услуга/радова, уз даљу промоцију спровођења како еколошких набавки у циљу смањења негативних ефеката на животну средину, тако и промоцију социјалног аспекта и иновација, а чији би носиоци била министарства надлежна за ресоре заштите животне средине, енергетике, иновација, социјална питања и др.  Преласком на електронске набавке, „папир одлази у историју”.  Ова редукција, те искључење свих, пре свега, транспортних трошкова у вези са припремом понуде (кроз поједностављење припреме понуде, нарочито путем доказивања испуњености услова за учешће изјавом), односно достављањем понуде, неспорно има позитиван еколошки аспект. |
| - анализе  управљачких ефеката | Програм „е-Папир”   1. Опција секторске оптимизације административних поступака… Сегментираност реформског процеса онемогућава синергију више ресора јавне управе и постизање веће ефикасности јавне управе, као и уштеду за шири круг субјеката. Поред наведеног, уочен је недостатак капацитета већег броја ресора да самостално спроведу сличне активности, као и њихова немогућност да успоставе одрживи систем у којем ће се одвијати континуирана оптимизација административних поступака у њиховој надлежности. Непостојање јасне политике на нивоу Владе и централног тела које усмерава активности везане за оптимизацију административних поступака би смањило могућност међусобне комуникације и координације државних органа, што је неопходно како би се на прави начин постигла оптимизација (посебно прибављање података по службеној дужности и успостављање јединственог управног места). 2. Опција свеобухватне оптимизације административних поступака… при разматрању ове опције приступило се процени обима посла који би морао да се обави уколико би се изабрала ова опција, при чему је процењено да би у том случају било потребно пописати, анализирати и оптимизовати преко 6.000 административних поступака и захтева, што је отприлике два и по пута већи обим посла у односу на избор четврте понуђене опције. Имајући у виду расположива средства, а посебно техничке и кадровске капацитете јавне управе, дошло се до закључка да у овом тренутку не постоје услови за тако свеобухватан реформски подухват, те да би због   тога и потенцијални позитивни резултати предметне опције остали упитни. Чак и када би Влада као свој |

165 <https://www.pravno-informacioni-sistem.rs/SlGlasnikPortal/eli/rep/sgrs/vlada/drugiakt/2019/82/1/reg>

приоритет означила овакав реформски процес, то не би смањило ризик његовог неспровођења, имајући у виду ограничене могућности јавне управе.

4) Опција свеобухватне оптимизације административних поступака који се односе на пословање… При разматрању ове опције кренуло се од расположивих средстава и капацитета јавне управе за спровођење оптимизације административних поступака који се односе на привреду, као и потенцијалних резултата у виду смањења административних трошкова које наведена оптимизација може да донесе.

Такође искуства из оптимизације административних поступака који се односе на привреду биће искоришћена у даљем попису и оптимизацији административних поступака који се односе на грађане, као и на административне захтеве и остале услове пословања у Републици Србији (након обезбеђивања неопходних услова), што ће омогућити ефикасније спровођење будућих реформских процеса и резултирати побољшавањем услова живота и пословања у Републици Србији.

# Пример: Стратегија развоја вештачке интелигенције у Републици Србији за период 2020–2025. године

**Мера 1.1: Унапређивање наставних садржаја у основним и средњим школама у складу са потребама условљеним напретком вештачке интелигенције**

**Анализа управљачких капацитета:** За спровођење наведене мере потребно је обезбедити адекватне административне и стручне капацитете у основним и средњим школама. Како би професори могли да предају ове теме, потребно је благовремено организовати и успоставити едукације.

# Мера 1.3: Развој постдипломских студијских програма у области вештачке интелигенције

**Анализа управљачких капацитета:** За спровођење наведене мере потребно је обезбедити адекватне административне и стручне капацитете на факултетима. Већи број студената захтева већи број професора, те је потребно благовремено планирати капацитете на факултетима на којима ће се наведени програми увести.

# Мера 2.4: Оснивање института за вештачку интелигенцију

**Анализа управљачких капацитета:** Изабраном опцијом уводе се организационе, управљачке и институционалне промене, оснивањем нове организационе целине – Института за вештачку интелигенцију који ће имати задатак да спроводи мултидисциплинарна истраживања која укључују вештачку интелигенцију. Постојећа академска и истраживачка тела немају капацитета за спровођење ових активности на нивоу који је потребан да би се осигурао стратешки и мултисекторски приступ, као и да би се одговорило на питања везана за етичке изазове. Изабрана опција је у сагласности са важећим прописима, међународним споразумима и донетим документима јавних политика. Како би се обезбедила одрживост Института, потребно је уложити напоре за прибављање средстава из фондова Европске Уније и сарадњу са државама чланицама на пројектима.

# Мера 3.4: Континуирана анализа и праћење стања у области вештачке интелигенције

**Анализа управљачких капацитета:** Потребни су додатни квантитативни и квалитативни капацитети за спровођење ове мере. Да би се мера ефикасно спровела, потребни су додатни административни капацитети у

Републичком заводу за статистику и успостављање Института за вештачку интелигенцију како би се на

системски начин успоставило континуирано праћење ефеката развоја вештачке интелигенције. Такође, потребна је сарадња са интернационалним институцијама ради разумевања и имплементације најбољих пракса у мерењу утицаја вештачке интелигенције на економију државе и на благостање друштва.

# Мера 4.1 Успостављање Савета за вештачку интелигенцију

**Анализа управљачких капацитета:** Изабраном опцијом се уводе организационе и управљачке промене, те је потребан додатни капацитет да се оснује Савет. Постојећи органи јавне управе немају капацитет за спровођење изабране опције те је потребно унапређење. Наведена опција унапређује одговорност и транспарентност јавне управе успостављањем полугодишњег извештавања јавности о степену реализације докумената јавне политике и доприноси дебати на тему вештачке интелигенције и нових технологија у будућности.

# Мера 4.2 Отварање и поновна употреба података јавног сектора од значаја за развој вештачке интелигенције

**Анализа управљачких капацитета:** Изабраном опцијом се уводе организационе и управљачке промене, пре свега, у погледу потребе за додатним пословима и вештинама које се односе на успостављање и редовно одржавање отворених података у институцијама. Већина постојећих органа јавне управе нема или има ограничене капацитете за спровођење изабране опције, под чиме се подразумева и квалитет и квантитет расположивих капацитета. Јавна управа не може да понуди адекватне тржишне надокнаде за техничка лица како би радила у јавном сектору и не може се упоредити са условима у приватном сектору, што узрокује дефицит техничких лица у јавној управи. Потребно је предузети мере за побољшање техничких капацитета у јавној управи, и то кроз континуирану едукацију постојећих службеника (где постоје одређени капацитети), ангажовање студената техничких факултета, могућност да Канцеларија за информационе технологије и електронску управу успостави капацитете ИТ техничких лица која ће сарађивати са органима, обучавати их и за њих отварати податке. За спровођење ове мере потребно је проширење Канцеларије, унапређење техничких и људских капацитета у року од две до три године како би се остварили наведени циљеви. Изградња капацитета у појединачним органима где такви капацитети не постоје захтевала би велика улагања и неизвесне резултате. Изабрана опција је у сагласности са важећим прописима, међународним споразумима и донетим документима јавних политика и омогућава унапређење одговорности и транспарентности органа јавне управе отварањем података од значаја за јавност.

# Мера 4.4 Успостављање дељених инфраструктурних ресурса за развој вештачке интелигенције

**Анализа управљачких капацитета:** Изабраном опцијом се уводе организационе и управљачке промене, пре свега у погледу потребе за додатним ангажовањем радника који ће радити на успостављању, одржавању и пружању подршке корисницима дељених хардверских и софтверских инфраструктурних ресурса. Потребно је обезбедити додатне квантитативне и квалитативне капацитете Канцеларије за информационе технологије и електронску управу за спровођење ове опције. За спровођење ове мере, потребно је проширење Канцеларије, унапређење техничких и људских капацитета са роком од највише две године. Изабрана опција је сагласности са важећим прописима, међународним споразумима и документима јавних политика и омогућава подршку покретању стартапова у области вештачке интелигенције.

|  |  |
| --- | --- |
|  | **Мера 4.5 Унапређивање услуга јавног сектора применом вештачке интелигенције**  **Анализа управљачких капацитета:** Потребно је извршити детаљну анализу административних и управљачких капацитета приликом реализације сваке услуге. |
| 7) релевантне информације о резултатима поређења опција; | 7.Ове анализе су у Програму „е-Папир” оцењене у табели избора опција са плус или минус. Погледајте Табелу 39. Пример поређења опција*.* |
| 8) образложење предлога оптималне опције; | 8. Опција свеобухватне оптимизације административних поступака који се односе на пословање  Наведена опција предвиђа да се у наредном средњорочном периоду спроведе свеобухватна оптимизација административних поступака који се односе на пословање на републичком и покрајинском нивоу и успостави одржив систем континуиране оптимизације нових административних поступака у овој области. Под овим административним поступцима се подразумевају сви поступци решавања по захтеву привредног субјекта (предузетника, привредног друштва, установе, задруге, удружења, као и грађанина који започиње пословање или прибавља одобрење за обављање пословне активности у оквиру неке привредне делатности), од тренутка подношења до тренутка одлучивања, односно доношења акта и његовог достављања подносиоцу, а у циљу остваривања одређеног права или испуњења обавеза.  При разматрању ове опције кренуло се од расположивих средстава и капацитета јавне управе за спровођење оптимизације административних поступака који се односе на привреду, као и потенцијалних резултата у виду смањења административних трошкова, које наведена оптимизација може да донесе. Поред наведеног, успостављањем Јединственог регистра повећаће се транспарентност и предвидљивост пословног окружења, што ће омогућити једноставније пословање привредних субјеката, сужавање простора за корупцију и повећање атрактивности Републике Србије као дестинације за инвестирање.  Такође, искуства из оптимизације административних поступака који се односе на привреду биће искоришћена у даљем попису и оптимизацији административних поступака који се односе на грађане, као и на административне захтеве и остале услове пословања у Републици Србији (након обезбеђивања неопходних услова), што ће омогућити ефикасније спровођење будућих реформских процеса и резултирати побољшавањем услова живота и пословања у Републици Србији.  Имајући у виду све наведено одлучено је да се ова опција изабере и да се њеним спровођењем оствари дефинисана промена. |
| 9) информацију о резултатима анализе *status quo* опције, уз навођење | 9. Опција *status quo*  Ова опција предвиђа одсуство организованог и континуираног деловања државне управе у правцу поједностављења административних поступака и смањења административних трошкова. На основу анализе досадашњег кретања удела административних трошкова у БДП-у и активности које су повремено спровођене у досадашњем периоду дошло се до закључка да би избор ове опције у почетној фази довео до стагнације |

|  |  |  |
| --- | --- | --- |
|  | разлога због којих се не препоручује; | удела административних трошкова у БДП-у, а потом до његовог раста, имајући у виду процес европских интеграција и неопходно транспоновање правних тековина Европске уније.  Такође, опција *status quo* би негативно деловала на процес повећања транспарентности државне управе и предвидљивости пословног окружења, што би негативно утицало на атрактивност Републике Србије као дестинације за инвестирање и оставило простор за коруптивно понашање. |
|  | 10) образложење ако се и због чега предлаже опција која обухвата измену постојећег, односно доношење новог прописа; | Успостављање Јавног регистра – одговорна институција: Канцеларија за информационе технологије и електронску управу  У првој фази спровођења наведене мере, неопходно је донети прописе (закон и пратеће подзаконске акте) којима ће се прописати успостављање Јавног регистра, као и ближе уредити његово функционисање. 11. маја 2017. године формирана је радна група за израду датих прописа и израђене су радне верзије нацрта прописа. До краја 2019. године, биће спроведена јавна расправа за наведене прописе, а доношење прописа је предвиђено за 2020. годину. Након тога ће се приступити изради портала Јавног регистра и постизању његове функционалности. |
| **IV. Информације о иницијативи за израду документа јавне политике ако се изради**  **приступило на основу екстерне иницијативе** | Основне податке о подносиоцу иницијативе за израду документа јавне политике и предмету иницијативе | Н/А  На ово питање се одговора ако је иницијатива покренута у складу са чланом 30. ЗПС.  **Стратегија за превенцију и заштиту деце од насиља за период од 2020. до 2023. године**  **1.2. Иницијатива за доношење Стратегије**  Савет Владе за права детета је на седници од 20. децембра 2016. године иницирао поступак израде новог стратешког документа, односно доношења нове стратегије за превенцију и заштиту деце од насиља. Министарство за рад, запошљавање, борачка и социјална питања је, уз подршку УНИЦЕФ, израдило Предлог стратегије за превенцију и заштиту деце од насиља. |
| **V. Информације о објављивању отпочињања рада на документу јавне политике** | Податке о времену и начину објаве | РСЈП је обавестио јавност о почетку израде Програма преко свог сајта и позвао све заинтересоване стране да дају коментаре на усаглашене препоруке за поједностављење административних поступака. Поред наведеног,  28. марта 2019. године започела је јавна расправа о Програму. Током јавне расправе није достављена ниједна сугестија на објављени материјал.  **Пример обавештења: Обавештење о почетку израде Нацрта програма регулаторне реформе и управљања јавним политикама за период 2021–2027. године**  Републички секретаријат за јавне политике, у складу са чл. 32. и 34. Закона о планском систему Републике Србије („Службени гласник РС”, број 30/18), обавештава заинтересовану јавност о почетку израде Нацрта програма регулаторне реформе и унапређења система управљања јавним политикама за период 2021−2027. године (у даљем тексту: Програм).  Планирано је да Нацрт програма буде израђен до краја 2020. године. За потребе израде овог Програма биће формирана радна група, која ће се током процеса израде истог, консултовати са заинтересованим странама и |

|  |  |
| --- | --- |
|  | циљним групама**.** Републички секретаријат за јавне политике ће заинтересованој јавности као и формираној радног групи представити налазе ex-post анализе претходне Стратегије регулаторне реформе као део полазних основа новог Програма. |
| **VI. Информације о спроведеним консултацијама** |  |
| 1) времену, обиму и методима консултација; | 1 … континуирано су спровођене консултације са представницима државних органа и привредних субјеката. У првом кварталу 2016. године, у поступку припреме, представници РСЈП обавили су серију консултација са министарствима, посебним организацијама и службама Владе. Идеја је била, да се путем неформалних састанака (а пре званичног почетка рада) размене мишљења у погледу кључних информација,  односно организацији будућих активности.  Одлука о образовању Радне групе за спровођење активности у циљу успостављања Јединственог јавног регистра административних процедура и осталих услова пословања („Службени гласник РС”, број 31/16), од  25. марта 2016. године, представља први документ који означава формални почетак рада, а самим тим и почетак спровођења формалних консултација са представницима јавног сектора. Поред представника РСЈП, Министарства привреде, Министарства државне управе и локалне самоуправе, Министарства трговине, туризма и телекомуникација, Министарства финансија и Привредне коморе Србије (чији су представници именовани за чланове Радне групе), састанцима су присуствовали и представници других органа државне управе. Задаци Радне групе успешно су реализовани израдом Оперативног плана активности на успостављању Јавног регистра, образаца за попис административних поступака, као и других пратећих докумената усвојених Закључком Владе 05 Број: 021-12698/2016, од 29. децембра 2016. године. Након усвајања предметних докумената, у периоду од 13. фебруара до 15. маја одржано је 35 једнодневних обука за попуњавање образаца административних поступака, на којима су учествовала 474 службеника из 88 институција. Након спроведених активности, 5. јуна 2017. године приступило се онлајн попуњавању усвојених образаца, уз сталне консултације са свим институцијама које учествују у спровођењу активности. Континуирана сарадња настављена је и у свим наредним фазама у току 2018. и 2019. године. |
| 2) учесницима консултативног процеса; | 2. У току јавне расправе сви заинтересовани субјекти могли су доставити примедбе, предлоге, сугестије и коментаре на Предлог стратегије путем имејл адресе: [office@ujn.gov.rs](mailto:office@ujn.gov.rs) или поштом на адресу: Управа за јавне набавке, са назнаком „За Предлог стратегије развоја јавних набавки”, Немањина 22–26, 11000 Београд.  Током јавне расправе пристигле су примедбе, предлози и сугестије од следећих представника заинтересоване јавности:   * Алтернатива за безбедније хемикалије – АЛХЕМ; * Удружења професионалаца у јавним набавкама Републике Србије; * Привредна комора Србије; * Институт за јавне набавке д.о.о; |

|  |  |
| --- | --- |
|  | - Нафтна индустрија Србије „НИС”.  Консултације са привредним субјектима које су и даље актуелне, започете су почетком 2017. године, организовањем анкета, интервјуа, фокус група. Конкретно, у току 2017. године одржана је једна фокус група на којој је учествовало 13 представника привредних субјеката, а исте године је континуирано спровођена и анкета у писменом облику да би се обрачунали трошкови за 56 изабраних административних поступака. Предметна анкета спроведена је у сарадњи са Привредном комором Србије и Америчком привредном комором (*AmCham Serbia*) и том приликом су анкетирани привредни субјекти који чине „мрежу” наведених организација. У току 2018. године одржано је 27 фокус група у 15 градова, на којима су била 303 учесника. |
| 3) питањима о која су била предмет консултација | Предмет консултација била су питања са портала *Колико су компликовани и захтевни административни поступци*, који је креиран у циљу прибављања поузданих података од стране привредних субјеката у вези са начином на који се конкретни поступци спроводе у пракси. Предметни упитник је и даље могуће попунити путем овог портала, након чега се приступа анализи података из сваког појединачног упитника и процењује да ли и у којем поступку постоји могућност поједностављивања, односно смањења административног оптерећења „е- Папир“. |
| 4) примедбама, сугестијама и коментарима који су узети у разматрање и онима који нису уважени и  разлозима; | **Стратегија за превенцију и заштиту деце од насиља за период од 2020. до 2023. године**  Сви учесници су имали могућност да на самом састанку дају свој коментар на текст предложене стратегије. Треба истаћи и чињеницу да је значајан број удружења, јавних установа и других владиних и невладиних организација имао своје представнике у Радној групи, те су они искористили могућност давања сугестија/коментара и током процеса израде Стратегије. Кључни предлози добијени од стране организација цивилног друштва су следећи:   * Постоји потреба да се нагласи да насиље није изолована појава, да је увек повезано са кршењем других права детета, те да се мора сагледавати у контексту свеобухватног поштовања права детета; * У већини дефиниција потребно је осврнути се на Општи коментар број 13 Комитета за права детета, који се односи на право детета да буде заштићено од свих видова насиља. Потребне су јасне оперативне правне дефиниције различитих облика насиља наведених у члану 19. како би се забранили сви облици насиља у свим окружењима. Из тог разлога следи списак дефиниција различитих облика насиља које се користе у међународним документима које је Република Србија ратификовала и које су највећим делом уткане у домаће законодавство; * У складу са Општим коментаром број 8 Комитета за права детета потребно је дефинисати и телесно кажњавање као вид насиља над дететом; * Насиљем над децом у институцијама нису обухваћене институције попут домова за ученике средњих школа; * Поред најтежих облика дечијег рада дефинисаних и забрањених Конвенцијом 182 Међународне организације рада о најтежим облицима дечјег рада (2000), коју је Република Србија ратификовала 2003. године,   злоупотреба дечјег рада односи се и на све друге облике рада који су штетни по ментално и/или физичко здравље детета, његов морални, социјални и емоционални развој, којим се дете економски искоришћава, који |

детету онемогућава да похађа школу или доводе дете у ситуацију да се школује под тешким условима и/или озбиљно ограничава дете у коришћењу слободног времена;

* + Визија Стратегије заснива се на праву детета да буде заштићено од свих облика насиља и праву детета на живот у безбедном окружењу;
  + Потребно је предвидети активности које се односе на успостављање механизама за укључивања деце и младих у процесе везане за превенцију и заштиту деце од насиља;
  + Када је реч о активностима које се односе на едукацију, подизање свести грађана о штетности насиља над и међу децом, препорука је да се предвиде активности промовисања алтернативних, ненасилних метода дисциплиновања и васпитања детета кроз кампање подизања свести о штетности примене телесног кажњавања детета, развој саветовалишта за родитеље, као и програме припреме за родитељство;
  + Потребно је предвидети да се у школама у оквиру међупредметних компетенција уврсте програми и теме које се односе на препознавање и заштиту деце од различитих видова насиља;
  + Потребно је развити механизме заштите деце током трајања кривично-правног поступка, нарочито када је реч о трајању поступка саслушања детета, у контексту заштите од секундарне трауматизације;
  + У складу са препоруком Комитета за права детета, потребно је успоставити националну базу података свих случајева насиља над децом и спровести свеобухватну процену размера, узрока и природе таквог насиља;
  + За постизање посебног циља 3 предвидети усклађивање домаћег законодавства са међународно правним инструментима;
  + Савет за права детета би требало да има овлашћење да предузме мере уколико се уочи застој у спровођењу Стратегије, по узору на механизме семафора и раног узбуњивања који су предвиђени Акционим планом за Поглавље 23;
  + Потребно је предвидети механизам алтернативног извештавања о спровођењу Стратегије (пракса која је заступљена пред међународним телима за људска права); у Предлогу стратегије је предвиђено да организације цивилног друштва учествују у праћењу и извештавању.

За коментаре који нису усвојени процењено је да представљају спецификовање и операционализацију предлога одређених мера и активности, те да им није место у тексту Стратегије већ у другим релевантним пратећим документима:

* + Истакнута је важност рада превенције, као и предлог да се оснују регионални центри за трауму;
  + Број институција које пружају подршку родитељима и деци није довољан, потребна је већа улога организација цивилног друштва;
  + Традиционални културолошки обрасци нашег друштва подржавају различите облике сексуалног насиља и услед тога ови обрасци понашања сматрају се карактеристичним за одрастање, па је неопходно као приоритет у Акционом плану ставити сексуално насиље;
  + Неопходно је развијати програме рада са учиниоцима насиља, велики проблем нашег друштва су питања морала и вредности, као и проблем сиромаштва као битна карактеристика која утиче на повећање насиља;

|  |  |
| --- | --- |
|  | * Неопходно је подићи информисаност друштва о појму насиља и како га препознати. Ово је могуће учинити кроз трибине, едукативне активности и сл. Проблем представља и недостатак кадра, али и времена које запослени професионалци имају на располагању да се баве превентивним активностима. Професионалци могу превентивне активности обављати искључиво радећи прековремено, а притом систем не препознаје то и услед тога нису ни који начин стимулисани за овакву врсту рада; * Постоји проблем нереаговања тужилаштва на пријаве насиља, а потребно је едуковати и освестити све професионалце који се у оквиру својих делатности баве децом.   Група деце је изнела закључке спроведеног истраживања у оквиру пројекта „Деца у акцији! Одрасли и деца заједно ка сигурном и безбрижном детињству”. Саопштени закључци указују да је неопходно организовати више радионица и обука за децу, родитеље и наставнике; оснажити децу да препознају и пријаве насиље; истаћи важност исправног и брзог реаговања полиције, запослених у школама, родитеља и других одраслих; одрасли треба да ураде све што могу како би се деца осећала сигурно и безбедно. Такође, деца су истакла велику распрострањеност манипулација и злостављања узрокованог дигиталним платформама уз посебан акценат на потреби и неопходности да се превентивно делује у циљу спречавања дигиталног насиља. Коментари деце, као и налази извештаја о ставовима деце о насиљу које је доставио УНИЦЕФ, интегрисани су у Стратегију. |
| 5) утицају резултата консултација на избор мера из докумената јавних политика. | **Стратегија развоја вештачке интелигенције у Републици Србији за период 2020–2025. године**  … Упоредном анализом иницијатива и политика, али и конкретних решења заснованих на вештачкој интелигенцији која се развијају и користе у разним државама у европским и ширим међународним оквирима, као и кроз консултације са члановима Радне групе, еминентним стручњацима из индустрије и са академије, установљено је да је за утврђивање постојећег стања и потенцијала за даљи развој и примену вештачке интелигенције у Републици Србији потребно сагледати актуелну ситуацију у кључним секторима на које развој вештачке интелигенције може имати утицај и у којима може донети највеће користи. У том контексту, идентификована је потреба за сагледавањем стања у приватном сектору, систему образовања и научноистраживачкој делатности, јавном сектору, као и сагледавање потенцијалног утицаја и користи за појединце и друштво у целини. |
|  | … |
|  | Постојеће стање у кључним секторима у Републици Србији – Привреда |
|  | …Сарадња различитих заинтересованих страна – мери а) сарадњу запослених унутар компанија, б) сарадњу и дељење идеја међу компанијама у циљу иновација и ц) степен сарадње између привреде и факултета. Република Србија се у овој области не котира идеално (заузима 87. место и остварује скор од 3,6 од 7), те подаци подржавају тврдње изнете у консултацијама да је у овој области потребно унапређење, а нарочито у сарадњи привреде и факултета и између компанија у погледу развоја иновација заснованим на вештачкој интелигенцији. |
|  | … |
|  | На основу консултација са приватним сектором који се бави развојем и применом производа на бази вештачке  интелигенције закључујемо да су то претежно мале или средње компаније најчешће фокусиране на узак |

|  |  |
| --- | --- |
|  | спектар производа и углавном на примену постојећих технологија у оквиру ВИ. С друге стране је ВИ присутна |
| и у пројектима већих ИТ компанија, али удео таквих пројеката у пословању најчешће није велики. Присуство |
| ИТ компанија које су глобални лидери још увек је скромно када су у питању развојни ресурси лоцирани у |
| Републици Србији, а улога таквих компанија може бити значајна за стицање искуства и унапређење нивоа |
| вештина домаћих стручњака. Представници ИТ индустрије имају подељено мишљење о питању да ли |
| приоритет Републике Србије треба да буде привлачење великих играча или фокусирање на развој локалног |
| стартап екосистема. |
| … |
| Постојеће стање у кључним секторима у Републици Србији – Јавни сектор |
| Процес израде Стратегије подразумевао је спровођење широког консултативног процеса и израду анализа које |
| омогућавају идентификацију сегмената рада јавног сектора, као и услуге у којима би примена решења |
| заснованих на вештачкој интелигенцији била најделотворнија. Током консултативног процеса идентификовано |
| је да јавна управа не искоришћава у довољној мери потенцијале вештачке интелигенције. Током консултација |
| су идентификоване три кључне области у којима вештачка интелигенција може значајно да допринесе јавном |
| добру и пружању бољих и квалитетнијих услуга…. |
| … |
| Током спроведених консултација у оквиру израде стратешког оквира за развој вештачке интелигенције, |
| прелиминарно су идентификовани као приоритетни за отварање подаци у вези са пословањем компанија, |
| подаци у вези са опорезивањем, подаци из области саобраћаја и подаци из области здравства. |
| Како би се обезбедио адекватан обим доступних података, потребно је превазићи и изазове који се односе на |
| недовољну производњу података, стога би требало у даљем току консултација идентификовати области у |
| којима је потребно успоставити одговарајуће евиденције, регистре и обезбедити механизме за прикупљање |
| података. |
| … |
| 6) Извештај о спроведеној јавној расправи | **Пример: Извештај о јавној расправи о Предлогу програма развоја електронске управе за период 2019−2022. године у Акционом плану за његово спровођење**  Извештај о спроведеној јавној расправи, нарочито садржи податке о: |
| *(Истовремено са објављивањем након јавне*  *расправе, овај извештај постаје саставни део већ*  *раније објављеног извештаја о* | - **времену и месту одржавања јавне расправе;**  Закључком Одбора за правни систем и државне органе Владе Републике Србије прихваћен је предлог Министарства државне управе и локалне самоуправе Републике Србије да се спроведе јавна расправа о Предлогу програма развоја електронске управе за период од 2019. до 2022. године у Републици Србији и одређен је Програм јавне расправе. У складу са Програмом, јавна расправа о Предлогу програма развоја електронске управе за период од 2019. до 2022. године у Републици Србији спроведена је у периоду од 7. октобра до 28. октобра 2019. године, а текст Предлога програма развоја електронске управе за период од 2019. |

|  |  |
| --- | --- |
| *спроведеној анализи ефеката)* | до 2022. године у Републици Србији постављен је на интернет страници Министарства државне управе и локалне самоуправе и на Порталу е-Управа.   * **учешћу органа јавне власти, организација цивилног друштва и привредних субјеката у јавној расправи;**   Учесници у јавној расправи били су представници надлежних државних органа, представници привредних друштава, еминентни стручњаци у овој области, представници цивилног сектора и друге заинтересоване стране.  Предлог програма развоја електронске управе за период од 2019. до 2022. године у Републици Србији представљен је на III седници Координационог савета за електронску управу одржаној 16. октобра 2019. године у 13 часова у Влади Републике Србије у Београду, Немањина 11, у сали за седнице.  Догађају је присуствовао велики број заинтересованих учесника, међу којима су били стални чланови Координационог савета за електронску управу, као и представници привреде, државних органа, релевантних институција и организација. Присутнима су презентовани општи и посебни циљеви, мере и активности предвиђене Предлогом програма развоја електронске управе за период од 2019. до 2022. године у Републици Србији.   * **датим сугестијама у погледу дефинисања посебних циљева и мера за постизање тих циљева, као и избора институција надлежних за њихово спровођење и формулисање показатеља учинка јавних политика, односно мера;**   По завршетку јавне расправе разматрана су питања, коментари и добијени предлози. Предлоге, сугестије и примедбе на Предлог програма развоја електронске управе за период од 2019. до 2022. године у Републици Србији доставили су Министарство за рад, запошљавање, борачка и социјална питања, Министарство трговине, туризма и телекомуникација, Министарство одбране, Министарство унутрашњих послова, Републички секретаријат за јавне политике, Републички завод за статистику, Републички геодетски завод, Агенција за привредне регистре, Центар за европске политике и Национална правосудна академија. Достављене примедбе и сугестије су се углавном односиле на појединачне активности за чију реализацију је одговорна нека од набројаних институција, на прецизирање показатеља, на разјашњење коришћене терминологије, усклађивање појмова, усаглашавање са другим релевантним прописима, преформулисање употребљених речи и израза и сл.   * **начину на који су сугестије уграђене у предлог документа јавне политике и ако нису, из којих разлога то није учињено;**   У Министарству државне управе и локалне самоуправе сагледани су и размотрени достављени предлози, сугестије и примедбе на Предлог програма развоја електронске управе за период од 2019. до 2022. године у Републици Србији, као и усмене примедбе и сугестије изнете на III седници Координационог савета у Влади Републике Србије. Прихваћене примедбе и сугестије унете су у текст Предлога програма развоја електронске управе за период од 2019. до 2022. године у Републици Србији. Следи списак достављених примедаба на текст Предлога програма и Акционог плана: |

1. Преформулисати реченицу у Предлогу програма која се односи на циљ програма. Делимично је усвојена примедба да је циљ програма креирање и развој нових услуга јавне управе уз истраживање како томе могу помоћи технологије као што су *Machine Learning*, *Deep Learning*, развој интернета ствари (енгл. *Internet of Things*), *EDGE* и сл. будући да се Програм не бави непосредно применом нових технологија у креирању сервиса јавне управе. Уместо тога, усвојена је формулација да је циљ програма креирање и развој нових услуга јавне управе уз препознавање могућности које пружају технологије као што су *Machine Learning*, *Deep Learning*, развој интернета ствари (енгл. *Internet of Things*), *EDGE* и сл.
2. Изменити делове табеле 1 Преузимање мера и активности из Стратегије развоја е-Управе у Програм у делу који се односи на централизован систем за прикупљање података и на навођење Акционог плана за спровођење иницијативе Партнерство за отворену управу у Републици Србији за 2016. и 2017. годину.

Примедбе које се односе на усвајање измена у делу Преузимање мера и активности из Стратегије развоја е- Управе у Програм нису прихваћене зато што су мере и активности наведене на истоветан начин као у тексту Стратегије развоја е-Управе. Наведене мере и активности се налазе у овом делу искључиво како би било јасно шта је од конкретних мера и активности делимично или у целости унето у текст новог Предлога програма развоја електронске управе.

1. Изменити делове табеле 6. Препоруке грађана за развој е-Управе у делу који се односи на дигитализовање најфреквентнијих процедура од интереса за грађане. Као и у претходном примеру, није усвојена сугестија измене табеле која се односи на препоруке грађана за развој е-Управе. Табела садржи тачне називе препорука како су их грађани наводили.
2. Изменити део табеле 9. Препоруке за унапређење позиције Републике Србије на међународним листама конкурентности, који се односи на увођење санкција за све државне органе који не ажурирају садржај на Порталу е-Управа. Није усвојена примедба која се односи на измену дела табеле 9. будући да су у питању раније сачињене препоруке за које је само наведено да ли су или нису инкорпориране у текст Предлога програма. У овом конкретном случају препорука чија се измена препоручује није ушла у Предлог програма.

…

Пун текст извештаја можете наћи на: [http://mduls.gov.rs/wp-content/uploads/Izvestaj-o-sprovedenoj-javnoj-](http://mduls.gov.rs/wp-content/uploads/Izvestaj-o-sprovedenoj-javnoj-raspravi.pdf) [raspravi.pdf](http://mduls.gov.rs/wp-content/uploads/Izvestaj-o-sprovedenoj-javnoj-raspravi.pdf)